Document ID: /roh_data/filtered/fineweb-2-filterrobots_roh.jsonl.gz/70627

Fatg l'examen ha la dunna da Rueun cun 23 onns. Passa in mez tschientaner pli tard, en la vegliadetgna da 75 onns ha ella puspè dà giu il bigliet. Tut quels onns n'haja ella mai fatg in accident ed uschia haja ella vulì chalar la carriera davos la roda da manar sin il punct aut. Ins audia anc mintgatant da persunas ch'hajan in accident cun 80 onns ed ad ella na duai quai betg capitar, sco la seniora ha tradì. Er il traffic saja sa midà ferm. Uschia haja per exempel tuttenina dà rundellas en la regiun, insatge che la dunna ch'ha da lezzas uras fatg l'examen d'ir cun auto a Glion n'enconuscheva betg bain.
A Glion aveva quai detg avunda traffic.
Chapitel è serrà giu
Vrena Curschellas na deplorescha insumma betg ch'ella ha dà giu ses bigliet. Ella sa mussa schizunt leda, uschiglio vegnia ella anc sin «tuppas ideas», sco la seniora ha ditg. Las cumissiuns portian las figlias che vivan en la regiun ad ella. E las figlias sa gidian era uschiglio e fetschian taxi cun ella. Uschia na stoppia ella betg prender savens l'auto da posta.